Βρυξέλλες, 18.4.2005

COM(2005) 149 τελικό

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την επιβολή οριστικού δασμού αντιντάμπινγκ στις εισαγωγές οξειδίου του μαγνησίου καταγωγής Λαϊκής Δημοκρατίας της Κίνας

(υποβληθείσα από την Επιτροπή)

AITIOΛΟΓΙΚΗ ΕΚΘΕΣΗ

1. ΠΛΑΙΣΙΟ ΤΗΣ ΠΡΟΤΑΣΗΣ

- Αιτιολόγηση και στόχοι της πρότασης

Η παρούσα πρόταση αφορά την εφαρμογή του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (ΕΚ) αριθ. 461/2004 του Συμβουλίου της 8ης Μαρτίου 2004 (εφεξής «ο βασικός κανονισμός») στο πλαίσιο της διαδικασίας για τις εισαγωγές οξειδίου του μαγνησίου καταγωγής Λαϊκής Δημοκρατίας της Κίνας.

- Γενικό πλαίσιο

Η παρούσα πρόταση εντάσσεται στο πλαίσιο της εφαρμογής του βασικού κανονισμού και είναι το αποτέλεσμα της έρευνας που έχει διεξαχθεί σύμφωνα με τις ουσιώδεις και διαδικαστικές απαιτήσεις του βασικού κανονισμού.

- Ισχύουσες διατάξεις στον τομέα της πρότασης

Δεν υπάρχουν διατάξεις στο πλαίσιο της παρούσας πρότασης.

- Συνοχή με άλλες πολιτικές και στόχους της Ένωσης

Άνευ αντικειμένου.

2. ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΤΟΥ ΑΝΤΙΚΤΥΠΟΥ

Τα μέρη που αφορά η διαδικασία είχαν ήδη τη δυνατότητα να υπερασπίσουν τα συμφέροντά τους κατά την έρευνα, σύμφωνα με τις διατάξεις του βασικού κανονισμού.

- Συγκέντρωση και χρησιμοποίηση εκτιμήσεων εμπειρογνωμόνων

Δεν ήταν αναγκαία η προσφυγή σε εκτιμήσεις εξωτερικών εμπειρογνωμόνων

- Εκτίμηση του αντικτύπου

Η παρούσα πρόταση απορρέει από την εφαρμογή του βασικού κανονισμού.

Ο βασικός κανονισμός δεν προβλέπει εκτίμηση του γενικού αντικτύπου αλλά περιέχει διεξοδικό κατάλογο των συνθηκών που πρέπει να εκτιμηθούν.

3. ΝΟΜΙΚΑ ΣΤΟΙΧΙΑ ΤΗΣ ΠΡΟΤΑΣΗΣ

- Περίληψη της προτεινόμενης δράσης

Στις 18 Μαΐου 2004, η Επιτροπή κίνησε επανεξέταση ενόψει της λήξεως ισχύος των μέτρων αντιντάμπινγκ που εφαρμόζονται στις εισαγωγές οξειδίου του μαγνησίου καταγωγής Λαϊκής Δημοκρατίας της Κίνας.

Η επανεξέταση κινήθηκε μετά από αίτηση των κοινοτικών παραγωγών, στην οποία αναφερόταν ότι η λήξη των μέτρων είναι πιθανό να οδηγήσει στη συνέχιση ή στην επανάληψη του ζημιογόνου ντάμπινγκ.

Η έρευνα επιβεβαίωσε τη συνέχιση των πρακτικών ντάμπινγκ και την πιθανότητα επανάληψης της ζημίας που οφείλεται σ'αυτό, σε περίπτωση κατάργησης των μέτρων που ισχύουν για τη συγκεκριμένη χώρα.

Επομένως, προτείνεται να διατηρηθεί η ισχύς των υφιστάμενων μέτρων.

Ζητήθηκε η γνώμη των κρατών μελών όσον αφορά την εν λόγω επανεξέταση. Είκοσι κράτη μέλη τάχθηκαν υπέρ της πρότασης και πέντε κατά.

Προτείνεται, συνεπώς, στο Συμβούλιο να εγκρίνει τη συνημμένη πρόταση κανονισμού που θα πρέπει να δημοσιευθεί στην Επίσημη Εφημερίδα των Ευρωπαϊκών Κοινοτήτων στις 18 Μαΐου 2005.

- Νομική βάση

Ο κανονισμός (ΕΚ ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (ΕΚ) αριθ. 461/2004, της 8ης Μαρτίου 2004.

- Αρχή της επικουρικότητας

Η πρόταση εμπίπτει στην αποκλειστική αρμοδιότητα της Κοινότητας. Επομένως, η αρχή της επικουρικότητας δεν εφαρμόζεται .

- Αρχή της αναλογικότητας

Η παρούσα πρόταση είναι σύμφωνη με την αρχή της αναλογικότητας για τους ακόλουθους λόγους.

Η μορφή δράσης περιγράφεται στον προαναφερόμενο βασικό κανονισμό και δεν επιτρέπει εθνικές αποφάσεις.

Στοιχεία σχετικά με τον τρόπο με τον οποίο θα περιοριστούν στο ελάχιστο η οικονομική επιβάρυνση και ο διοικητικός φόρτος που θα αναλάβουν η Κοινότητα, οι εθνικές αρχές, οι περιφερειακές και τοπικές αρχές, οι οικονομικοί παράγοντες και οι πολίτες και θα διασφαλιστεί ότι είναι ανάλογα αυτά προς το στόχο της πρότασης: άνευ αντικειμένου

- Επιλογή των μέσων

Προτεινόμενο μέσο: κανονισμός.

Άλλα μέσα δεν προσφέρονται για τους ακόλουθους λόγους.

Ο προαναφερόμενος βασικός κανονισμός δεν προβλέπει τη χρησιμοποίηση άλλων μέσων.

4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Η πρόταση δεν έχει επιπτώσεις στον κοινοτικό προϋπολογισμό.

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την επιβολή οριστικού δασμού αντιντάμπινγκ στις εισαγωγές οξειδίου του μαγνησίου καταγωγής Λαϊκής Δημοκρατίας της Κίνας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[1] (εφεξής "ο βασικός κανονισμός"), και ιδίως το άρθρο 11 παράγραφος 2,

την πρόταση που υπέβαλε η Επιτροπή, κατόπιν διαβουλεύσεων με τη συμβουλευτική επιτροπή,

Εκτιμώντας τα ακόλουθα:

Α. ΙΣΧΥΟΝΤΑ ΜΕΤΡΑ

(1) Μετά από έρευνα επανεξέτασης ενόψει της λήξεως ισχύος των μέτρων, το Συμβούλιο επέβαλε, με τον κανονισμό (ΕΚ) αριθ. 1334/1999[2] οριστικά μέτρα αντιντάμπινγκ στις εισαγωγές οξειδίου του μαγνησίου (εφεξής «το υπό εξέταση προϊόν») καταγωγής Λαϊκής Δημοκρατίας της Κίνας (εφεξής «ΛΔΚ»). Τα εν λόγω μέτρα έλαβαν τη μορφή ελάχιστης τιμής εισαγωγής. Μετά από ενδιάμεση επανεξέταση, το Συμβούλιο, με τον κανονισμό (ΕΚ) αριθ. 985/2003[3], τροποποίησε τη μορφή των ισχυόντων μέτρων αντιντάμπινγκ, διατηρώντας την ελάχιστη τιμή αλλά μόνο υπό συγκεκριμένες προϋποθέσεις και επιβάλλοντας κατ’αξίαν δασμό 27,1% σε όλες τις άλλες περιπτώσεις.

(2) Πρέπει να σημειωθεί ότι τα αρχικά μέτρα επιβλήθηκαν με τον κανονισμό (ΕΚ) αριθ. 1473/93[4] (εφεξής «η αρχική έρευνα»).

Β. ΠΑΡΟΥΣΑ ΕΡΕΥΝΑ

(3) Μετά τη δημοσίευση ανακοίνωσης για την επικείμενη λήξη ορισμένων μέτρων αντιντάμπινγκ επί των εισαγωγών μαγνησίου του οξειδίου καταγωγής ΛΔΚ[5], οι υπηρεσίες της Επιτροπής έλαβαν αίτηση επανεξέτασης ενόψει της λήξεως ισχύος των μέτρων αντιντάμπινγκ, σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96. Η αίτηση υποβλήθηκε στις 9 Μαρτίου 2004 από την Eurométaux (εφεξής «ο αιτών») για λογαριασμό των παραγωγών που αντιπροσωπεύουν το μεγαλύτερο μέρος, συγκεκριμένα το 96%, της συνολικής κοινοτικής παραγωγής οξειδίου του μαγνησίου. Σύμφωνα με τα στοιχεία που περιείχε η αίτηση, η λήξη της ισχύος των μέτρων είναι πιθανόν να οδηγήσει στη συνέχιση ή στην επανάληψη της πρακτικής ντάμπινγκ και της σχετικής ζημίας που προκλήθηκε στον κοινοτικό κλάδο παραγωγής.

(4) Αφού διαπίστωσαν, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία για την έναρξη επανεξέτασης, οι υπηρεσίες της Επιτροπής ανακοίνωσαν την έναρξη επανεξέτασης ενόψει της λήξεως ισχύος των μέτρων[6], σύμφωνα με το άρθρο 11 παράγραφος 2 του βασικού κανονισμού, και άρχισαν την έρευνα.

(5) Οι υπηρεσίες της Επιτροπής ενημέρωσαν επισήμως τους αιτούντες κοινοτικούς παραγωγούς, τον άλλο κοινοτικό παραγωγό που υποστήριξε την καταγγελία, τους παραγωγούς-εξαγωγείς της ΛΔΚ, τους εισαγωγείς/εμπόρους, τις γνωστές ως ενδιαφερόμενες χρήστριες βιομηχανίες, καθώς και τους αντιπροσώπους των κινεζικών αρχών για την έναρξη της επανεξέτασης. Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας που είχε καθοριστεί στην ανακοίνωση για την έναρξη της διαδικασίας.

(6) Οι υπηρεσίες της Επιτροπής έστειλαν ερωτηματολόγιο σε όλα τα γνωστά ως ενδιαφερόμενα μέρη και σε όλους όσοι ζήτησαν ερωτηματολόγιο εντός της προθεσμίας που καθορίζεται στην ανακοίνωση για την έναρξη της διαδικασίας.

(7) Ενόψει του φαινομένου υψηλού αριθμού παραγωγών-εξαγωγέων της ΛΔΚ και εισαγωγέων του υπό εξέταση προϊόντος, στην ανακοίνωση για την έναρξη της διαδικασίας εξετάστηκε η πιθανότητα διενέργειας δειγματολοψίας, σύμφωνα με το άρθρο 17 του βασικού κανονισμού. Για να μπορέσουν να αποφασίσουν κατά πόσο ήταν αναγκαίο να διενεργηθεί δειγματοληψία και, σε καταφατική περίπτωση, να επιλεγεί δείγμα, οι υπηρεσίες της Επιτροπής έστειλαν δειγματοληπτικό ερωτηματολόγιο στο οποίο ζητούσαν συγκεκριμένες πληροφορίες σχετικά με το μέσο όγκο πωλήσεων και τις μέσες τιμές κάθε παραγωγού-εξαγωγέα και εισαγωγέα που αφορούσε η έρευνα, αλλά δεν έλαβαν απάντηση από κανέναν. Επομένως, η Επιτροπή αποφάσισε να μην καταφύγει στη δειγματοληψία.

(8) Επιπλέον, το ερωτηματολόγιο εστάλη σε όλους τους παραγωγούς των Ηνωμένων Πολιτειών της Αμερικής (εφεξής «ΗΠΑ»), της Αυστραλίας και της Ινδίας (πιθανές ανάλογες χώρες), που ήταν γνωστοί στις υπηρεσίες της Επιτροπής.

(9) Οι τέσσερις αιτούντες κοινοτικοί παραγωγοί και ένας παραγωγός ανάλογης χώρας, και συγκεκριμένα των ΗΠΑ, απάντησαν στο ερωτηματολόγιο.

(10) Οι υπηρεσίες της Επιτροπής αναζήτησαν και επαλήθευσαν όλα τα στοιχεία που έκριναν απαραίτητα για να διαπιστώσουν αν υπάρχει πιθανότητα συνέχισης ή επανάληψης του ντάμπινγκ και της ζημίας, καθώς και για να καθορίσουν το συμφέρον της Κοινότητας. Πραγματοποίησαν δε επιτόπια επαλήθευση στις εγκαταστάσεις των ακόλουθων εταιρειών:

Κοινοτικοί παραγωγοί

– Grecian Magnesite S.A., Athens, Ελλάδα

– Magnesitas Navarras, S.A., Pamplona, Ισπανία

– Magnesitas de Rubian, S.A., Sarria (Lugo), Ισπανία

– Styromag GmbH, St Katharein an der Laming, Αυστρία

Παραγωγός της ανάλογης χώρας

– PremierChemicals, LLC, King of Prussia, Pennsylvania, ΗΠΑ

(11) Η έρευνα σχετικά με την πιθανότητα συνέχισης ή επανάληψης της πρακτικής ντάμπινγκ και της ζημίας κάλυψε την περίοδο από 1ης Απριλίου 2003 έως 31ης Μαρτίου 2004 (εφεξής «η ΠΕ»). Η εξέταση των τάσεων που είχαν σημασία για την εκτίμηση της πιθανότητας συνέχισης ή επανάληψης της ζημίας κάλυψε την περίοδο από 1ης Ιανουαρίου 2000 έως το τέλος της ΠΕ (εφεξής «η υπό εξέταση περίοδος»).

Γ. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ

(12) Το υπό εξέταση προϊόν είναι το ίδιο με εκείνο των προηγούμενων ερευνών που οδήγησαν στην επιβολή των ισχυόντων μέτρων αντιντάμπινγκ, ήτοι το οξείδιο του μαγνησίου, και συγκεκριμένα το πυρωμένο φυσικό ανθρακικό μαγνήσιο (μαγνησίτη), που υπάγεται στον κωδικό ΣΟ ex 2519 90 90 (κωδικός Taric 2519 90 90*10).

(13) Το οξείδιο του μαγνησίου λαμβάνεται από φυσικό ανθρακικό μαγνήσιο ή μαγνησίτη. Για την παραγωγή οξειδίου του μαγνησίου, ο μαγνησίτης πρέπει να εξορυχτεί, να συνθλιβεί, να υποβληθεί σε διαλογή και στη συνέχεια να πυρωθεί σε κλίβανο σε θερμοκρασίες 700 έως 1.000°. Το τελικό προϊόν είναι οξείδιο του μαγνησίου με διαφορετική περιεκτικότητα ή βαθμό καθαρότητας οξειδίου του μαγνησίου. Οι κύριες προσμείξεις του οξειδίου του μαγνησίου είναι SiO2, Fe2O3, Al2O3, CaO και B2O3 (οξείδιο του πυριτίου, οξείδιο του σιδήρου, οξείδιο του αλουμινίου, οξείδιο του ασβεστίου και οξείδιο του βορίου, αντίστοιχα). Το οξείδιο του μαγνησίου χρησιμοποιείται κυρίως στη γεωργία, ως ζωοτροφή ή ως λίπασμα, και στις βιομηχανικές εφαρμογές, στον κατασκευαστικό κλάδο (επενδύσεις δαπέδου και μονωτικές πλάκες) καθώς και στην παραγωγή χαρτοπολτού, στη χαρτοποιία, στη χημική βιομηχανία, στη φαρμακοποιία, στην παραγωγή φλογοεπιβραδυντικών και λειαντικών καθώς και στον τομέα της προστασίας του περιβάλλοντος.

(14) Όπως διαπιστώθηκε στις προηγούμενες έρευνες, η παρούσα έρευνα επανεξέτασης επιβεβαίωσε ότι τα προϊόντα που εξήγαγε η ΛΔΚ και εκείνα που κατασκευάστηκαν και πωλήθηκαν από τους κοινοτικούς παραγωγούς στην κοινοτική αγορά και από τον παραγωγό της ανάλογης χώρας στην εγχώρια αγορά της ανάλογης χώρας, έχουν τα ίδια βασικά φυσικά και χημικά χαρακτηριστικά και προορίζονται για τις ίδιες χρήσεις. Επομένως, σύμφωνα με το άρθρο 1 παράγραφος 4 του βασικού κανονισμού, θεωρούνται προϊόντα ομοειδή.

Δ. ΠΙΘΑΝΟΤΗΤΑ ΣΥΝΕΧΙΣΗΣ ΤΗΣ ΠΡΑΚΤΙΚΗΣ ΝΤΑΜΠΙΝΓΚ

(15) Σύμφωνα με το άρθρο 11 παράγραφος 2 του βασικού κανονισμού, εξετάστηκε κατά πόσον η λήξη της ισχύος των μέτρων θα οδηγούσε σε συνέχιση της πρακτικής ντάμπινγκ.

Προκαταρκτικές παρατηρήσεις

(16) Επειδή κανένας από τους Κινέζους παραγωγούς-εξαγωγείς ή κοινοτικούς εισαγωγείς δεν συνεργάστηκε στην έρευνα, η παρούσα εξέταση έπρεπε να βασιστεί στις πληροφορίες που διέθεταν οι υπηρεσίες της Επιτροπής από άλλες πηγές. Εν προκειμένω, και σύμφωνα με τις διατάξεις του άρθρου 18 του βασικού κανονισμού, χρησιμοποιήθηκαν τα στοιχεία της Eurostat (οκταψήφιος κωδικός ΣΟ και δεκαψήφιος κωδικός Taric), τα οποία επαληθεύθηκαν με άλλες πηγές.

(17) Πρέπει να σημειωθεί ότι τα στοιχεία της Eurostat με τον οκταψήφιο κωδικό ΣΟ περιλαμβάνουν προϊόντα άλλα από το υπό εξέταση προϊόν, ενώ τα στοιχεία με το δεκαψήφιο κωδικό Taric, όσον αφορά την υπό εξέταση περίοδο, δεν περιελάμβαναν τις δέκα προσχωρούσες χώρες.

(18) Εν προκειμένω, τα στοιχεία της Eurostat με το δεκαψήφιο κωδικό Taric χρησιμοποιήθηκαν για τα δεκαπέντε κράτη μέλη της Ευρωπαϊκής Ένωσης πριν από τη διεύρυνση, ενώ τα στοιχεία της Eurostat με τον οκταψήφιο κωδικό ΣΟ χρησιμοποιήθηκαν για τα νέα δέκα κράτη μέλη. Επιπλέον, για να αποκλειστούν προϊόντα άλλα από το υπό εξέταση προϊόν, τα στοιχεία της Eurostat με τον οκταψήφιο κωδικό ΣΟ που χρησιμοποιήθηκαν για τα νέα δέκα κράτη μέλη προσαρμόστηκαν με την αφαίρεση της ποσοστιαίας διαφοράς που υπάρχει μεταξύ των στοιχείων με τον οκταψήφιο κωδικό ΣΟ και των στοιχείων με το δεκαψήφιο κωδικό Taric που κοινοποίησαν τα νέα δέκα κράτη μέλη κατά την εξάμηνη περίοδο που ακολούθησε τη διεύρυνση.

(19) Με βάση τα προσαρμοσμένα στοιχεία Taric, διαπιστώθηκε ότι, κατά την ΠΕ, εισήχθησαν 115 225 τόνοι οξειδίου του μαγνησίου από τη ΛΔΚ στην Κοινότητα, δηλαδή το 29% περίπου της κοινοτικής κατανάλωσης.

(20) Κατά την ΠΕ της προηγούμενης επανεξέτασης ενόψει της λήξεως ισχύος των μέτρων, ο όγκος των εισαγωγών του κινεζικού οξειδίου του μαγνησίου στην Κοινότητα ανήλθε σε 110 592, δηλαδή σε ποσοστό που ισοδυναμεί με το 31% περίπου της κοινοτικής κατανάλωσης.

(21) Πρέπει να σημειωθεί ότι, με τη διεύρυνση της Κοινότητας σε εικοσιπέντε κράτη μέλη, δεν είναι δυνατό να συγκριθούν ο όγκος των εξαγωγών και τα μερίδια αγοράς των εξαγωγών της προηγούμενης και της τρέχουσας επανεξέτασης ενόψει της λήξεως ισχύος των μέτρων.

Ντάμπινγκ κατά την ΠΕ

(22) Σύμφωνα με το άρθρο 11 παράγραφος 9 του βασικού κανονισμού, οι υπηρεσίες της Επιτροπής χρησιμοποίησαν την ίδια μέθοδο όπως και κατά την αρχική έρευνα. Υπενθυμίζεται ότι στην αρχική έρευνα είχε καθοριστεί περιθώριο ντάμπινγκ 27,1%.

Ανάλογη χώρα

(23) Επειδή η ΛΔΚ αποτελεί οικονομία σε μεταβατικό στάδιο, η κανονική αξία έπρεπε να υπολογιστεί με βάση τις πληροφορίες που ελήφθησαν σε κατάλληλη τρίτη χώρα με οικονομία της αγοράς, σύμφωνα με το άρθρο 2 παράγραφος 7 του βασικού κανονισμού.

(24) Δεδομένου ότι στην προηγούμενη επανεξέταση ενόψει της λήξεως ισχύος των μέτρων η Ινδία είχε επιλεγεί ως ανάλογη χώρα για τον καθορισμό της κανονικής αξίας, η Επιτροπή ζήτησε από τους Ινδούς παραγωγούς να συνεργαστούν. Επιπλέον, ζητήθηκε η συνεργασία και άλλων γνωστών παραγωγών της Αυστραλίας και των ΗΠΑ, οι οποίες είχαν προταθεί ως πιθανές ανάλογες χώρες στην αίτηση επανεξέτασης ενόψει της λήξεως ισχύος των μέτρων.

(25) Ένας Ινδός παραγωγός συμφώνησε να συνεργαστεί, δεν απάντησε όμως στο ερωτηματολόγιο. Ένας Αυστραλός παραγωγός απάντησε στο ερωτηματολόγιο, δηλώνοντας, ωστόσο, ότι δεν ήταν σε θέση να παράσχει περισσότερα στοιχεία στις υπηρεσίες της Επιτροπής. Ένας μόνο παραγωγός των ΗΠΑ συμφώνησε να παράσχει τα στοιχεία που ζητήθηκαν.

(26) Όσον αφορά τις ΗΠΑ, διαπιστώθηκε ότι ο ανταγωνισμός είναι ιδιαίτερα έντονος στην αγορά των ΗΠΑ. Πράγματι, οι εισαγωγές οξειδίου του μαγνησίου δεν υπόκεινται σε δασμούς αντιντάμπινγκ, σημαντικός όγκος του υπό εξέταση προϊόντος εισάγεται από διάφορες τρίτες χώρες και υπάρχουν δύο ανταγωνιστές τοπικοί παραγωγοί. Η διαδικασία παραγωγής του συνεργασθέντος παραγωγού των ΗΠΑ είναι παρόμοια με εκείνη των Κινέζων παραγωγών. Οι εγχώριες πωλήσεις του παραγωγού των ΗΠΑ αντιπροσώπευαν σημαντικό μερίδιο (περίπου 83%) των συνολικών κοινοτικών εισαγωγών από τη ΛΔΚ κατά την ΠΕ.

(27) Επομένως, συνάγεται το συμπέρασμα ότι οι ΗΠΑ αποτελούν κατάλληλη ανάλογη χώρα για τον καθορισμό της κανονικής αξίας.

Κανoνική αξία

(28) Σύμφωνα με το άρθρο 2 παράγραφος 4 του βασικού κανονισμού, εξετάστηκε κατά πόσο θα μπορούσε να θεωρηθεί ότι οι εγχώριες πωλήσεις του παραγωγού των ΗΠΑ πραγματοποιήθηκαν κατά τις συνήθεις εμπορικές πράξεις με βάση τις τιμές που εφαρμόστηκαν. Για το σκοπό αυτό, πραγματοποιήθηκε σύγκριση μεταξύ του συνολικού κόστους παραγωγής ανά μονάδα κατά την ΠΕ και της μέσης ανά μονάδα τιμής των πωλήσεων που πραγματοποιήθηκαν κατά την ίδια περίοδο. Όπως διαπιστώθηκε, όλες οι πωλήσεις ήταν επικερδείς. Η έρευνα κατέδειξε επίσης ότι όλες οι πωλήσεις του συνεργασθέντος παραγωγού στις ΗΠΑ πραγματοποιήθηκαν σε ανεξάρτητους πελάτες. Επομένως, για τον προσδιορισμό της κανονικής αξίας, σύμφωνα με το άρθρο 2 παράγραφος 1 του βασικού κανονισμού, χρησιμοποιήθηκαν οι καταβληθείσες ή καταβλητέες τιμές από ανεξάρτητους πελάτες στην εγχώρια αγορά των ΗΠΑ, στο πλαίσιο των συνήθων εμπορικών πράξεων.

Tιμή εξαγωγής

(29) Όπως έχει ήδη αναφερθεί, ελλείψει άλλων πιο αξιόπιστων πληροφοριών, η τιμή εξαγωγής υπολογίστηκε με βάση τα στοιχεία της Eurostat. Όπως διαπιστώθηκε, τα στοιχεία τα σχετικά με τις τιμές της Eurostat καταγράφονται στο επίπεδο CIF στα σύνορα της Ευρωπαϊκής Κοινότητας. Οι τιμές αυτές μετατράπηκαν σε τιμές FOB, με αφαίρεση των θαλάσσιων ναύλων και των εξόδων ασφάλισης. Ο κοινοτικός κλάδος παραγωγής παρέσχε πληροφορίες για τα έξοδα αυτά, οι οποίες χρησιμοποιήθηκαν για τους υπολογισμούς ελλείψει άλλων πιο αξιόπιστων πληροφοριών.

Σύγκριση

(30) Σύμφωνα με το άρθρο 2 παράγραφος 10 του βασικού κανονισμού, για να εξασφαλισθεί ορθή σύγκριση μεταξύ της κανονικής αξίας και της τιμής εξαγωγής σε επίπεδο τιμής «εκ του εργοστασίου», πραγματοποιήθηκαν οι δέουσες προσαρμογές για να ληφθούν υπόψη οι διαφορές οι οποίες, κατά τους ισχυρισμούς και όπως αποδείχθηκε, επηρεάζουν τις τιμές και τη συγκρισιμότητα των τιμών. Εν προκειμένω, πραγματοποιήθηκαν προσαρμογές όσον αφορά τους θαλάσσιους και εσωτερικούς ναύλους.

Περιθώριο ντάμπινγκ

(31) Σύμφωνα με το άρθρο 2 παράγραφος 11 του βασικού κανονισμού, το περιθώριο ντάμπινγκ υπολογίστηκε με βάση τη σύγκριση της σταθμισμένης μέσης κανονικής αξίας και των μέσων σταθμισμένων τιμών εξαγωγής, οι οποίες υπολογίστηκαν όπως αναφέρεται ανωτέρω. Η σύγκριση αυτή κατέδειξε την ύπαρξη πρακτικής ντάμπινγκ. Το περιθώριο ντάμπινγκ που διαπιστώθηκε, εκφραζόμενο ως ποσοστό της τιμής CIF στα σύνορα της Κοινότητας, πριν από τον εκτελωνισμό, ανέρχεται σε 100,73%, ποσοστό κατά πολύ ανώτερο του επιπέδου της προηγούμενης έρευνας (41,9%).

Πιθανότητα συνέχισης της πρακτικής ντάμπινγκ

(32) Μετά την εξέταση της ύπαρξης πρακτικής ντάμπινγκ κατά την ΠΕ, εξετάστηκε επίσης η πιθανότητα συνέχισης της πρακτικής ντάμπινγκ. Επειδή κανένας παραγωγός-εξαγωγέας δεν συνεργάστηκε στην έρευνα και δεδομένου ότι είναι ελάχιστα τα διαθέσιμα δημόσια στοιχεία για τον κινεζικό κλάδο παραγωγής οξειδίου του μαγνησίου, τα ακόλουθα συμπεράσματα βασίζονται κυρίως στα διαθέσιμα πραγματικά περιστατικά, και συγκεκριμένα στις έρευνες της αγοράς που βασίζονται στις ιαπωνικές εμπορικές στατιστικές ( Japan Trade Statistics) , στο US bureau of the Census και στα στοιχεία τα σχετικά με την κινεζική τελωνειακή διοίκηση που υπέβαλε ο καταγγέλλων.

Παραγωγική ικανότητα της Κίνας

(33) Σύμφωνα με την αίτηση επανεξέτασης ενόψει της λήξεως ισχύος των μέτρων, οι Κινέζοι παραγωγοί έχουν σημαντική πλεονάζουσα παραγωγική ικανότητα, δεδομένου ότι η Κίνα διαθέτει τα μεγαλύτερα κοιτάσματα μαγνησίτη παγκοσμίως, τα οποία εκτιμώνται σε 1 300 εκατ. τόνους. Η συνολική κινεζική παραγωγική ικανότητα του υπό εξέταση προϊόντος εκτιμάται σε 800 000 έως 1 000 000 τόνους ετησίως, ενώ η κατανάλωση στην εγχώρια κινεζική αγορά εκτιμάται σε περίπου 250 000 τόνους και οι εξαγωγές σε 550 000 περίπου τόνους ετησίως. Επομένως, η κινεζική παραγωγή θα μπορούσε να αυξηθεί γρήγορα, αν το απαιτούσαν οι συνθήκες της αγοράς.

Εξαγωγές σε τρίτες χώρες

(34) Βάσει των ίδιων πηγών, διαπιστώθηκε ότι οι συνολικές εξαγωγές κινεζικού οξειδίου του μαγνησίου παγκοσμίως αυξήθηκαν κατά 17% και ανήλθαν από 465 900 τόνους το 1999 σε 545 600 τόνους το 2003. Οι τιμές εξαγωγής σε άλλες παγκόσμιες αγορές, όπως στην Ιαπωνία ή τις ΗΠΑ, είναι κατά 38% περίπου χαμηλότερες από τις τιμές που εφαρμόζονται στην Κοινότητα, γεγονός που θα μπορούσε να παρακινήσει τους εξαγωγείς να αυξήσουν τις εξαγωγές προς την Κοινότητα μάλλον παρά προς τις τρίτες χώρες σε περίπτωση κατάργησης των ισχυόντων μέτρων.

(35) Επιπλέον, το 2003, οι τιμές των κινεζικών εξαγωγών στην Ιαπωνία μειώθηκαν κατά 13% περίπου, δηλαδή από 109,4 δολάρια ΗΠΑ ανά τόνο το 2000 σε 95 δολάρια ΗΠΑ ανά τόνο το 2003. Επίσης, οι τιμές στις ΗΠΑ μειώθηκαν κατά 8% περίπου κατά την ίδια περίοδο, δηλαδή περιήλθαν από 133 δολάρια ΗΠΑ ανά τόνο το 2000 σε 122 δολάρια ΗΠΑ ανά τόνο το 2003.

(36) Τα στοιχεία αυτά καταδεικνύουν σαφώς ότι, σε περίπτωση κατάργησης των μέτρων, οι Κινέζοι εξαγωγείς θα έχουν κάθε συμφέρον να στραφούν προς την κοινοτική αγορά, λόγω της σημαντικής πλεονάζουσας παραγωγικής ικανότητας που διαθέτουν και του υψηλότερου επιπέδου τιμών που εφαρμόζεται στην Κοινότητα σε σχέση με τις τρίτες χώρες.

Τιμές εξαγωγής προς την Κοινότητα

(37) Θα πρέπει επίσης να σημειωθεί ότι το επίπεδο τιμών που επικρατεί γενικά για το υπό εξέταση προϊόν στην Κοινότητα καθιστά την κοινοτική αγορά ιδιαίτερο πόλο έλξης, γεγονός που ενθαρρύνει ακόμη περισσότερο την αύξηση των εξαγωγών προς την Κοινότητα με την αύξηση της παραγωγής. Εξάλλου, όπως έχει ήδη αναφερθεί, οι τιμές των εξαγωγών προς τις τρίτες χώρες ήταν χαμηλότερες από τις τιμές των εξαγωγών προς την Κοινότητα. Ωστόσο, οι ενδιαφέρουσες, και σχετικά υψηλές, τιμές της κοινοτικής αγοράς είναι μάλλον απίθανο να διατηρηθούν μακροπρόθεσμα. Αν καταργηθούν τα μέτρα, η κοινοτική αγορά θα αποκτήσει ιδιαίτερο ενδιαφέρον για τους πολυάριθμους Κινέζους εξαγωγείς που επιθυμούν να αυξήσουν το μερίδιό τους. Ωστόσο, η αύξηση αυτή του ανταγωνισμού θα μπορούσε να προκαλέσει μείωση των τιμών και, επομένως, είναι πολύ πιθανό ότι όλοι οι παράγοντες που είναι παρόντες στην κοινοτική αγορά θα αναγκαστούν να μειώσουν τις τιμές τους ανάλογα.

Συμπέρασμα

(38) Όπως γίνεται φανερό από την έρευνα, η ΛΔΚ εξακολούθησε να εφαρμόζει πρακτικές ντάμπινγκ κατά την ΠΕ σε επίπεδο πολύ υψηλότερο απ'ό,τι στο παρελθόν. Λαμβανομένου υπόψη του γεγονότος ότι η ΛΔΚ διαθέτει σημαντική πλεονάζουσα παραγωγική ικανότητα και ότι οι κινεζικές εξαγωγές προς τις τρίτες χώρες πραγματοποιούνται σε τιμές ακόμη πιο χαμηλές από εκείνες που ισχύουν στην Κοινότητα, είναι πολύ πιθανό ότι, σε περίπτωση κατάργησης των ισχυόντων μέτρων αντιντάμπινγκ, οι Κινέζοι παραγωγοί-εξαγωγείς θα αυξήσουν σε μεγάλο βαθμό τις εξαγωγές σε τιμές ντάμπινγκ του υπό εξέταση προϊόντος προς την Κοινότητα.

Ε. ΟΡΙΣΜΟΣ ΤΟΥ ΚΟΙΝΟΤΙΚΟΥ ΚΛΑΔΟΥ ΠΑΡΑΓΩΓΗΣ

(39) Οι τέσσερις καταγγέλλοντες κοινοτικοί παραγωγοί απάντησαν στο ερωτηματολόγιο και συνεργάστηκαν πλήρως στην έρευνα. Κατά την ΠΕ, οι εν λόγω παραγωγοί αντιπροσώπευαν το 96% της κοινοτικής παραγωγής.

(40) Επομένως, σύμφωνα με το άρθρο 4 παράγραφος 1 και το άρθρο 5 παράγραφος 4 του βασικού κανονισμού, οι τέσσερις καταγγέλλοντες κοινοτικοί παραγωγοί αποτελούν τον κοινοτικό κλάδο παραγωγής.

ΣΤ. ΚΑΤΑΣΤΑΣΗ ΤΗΣ ΚΟΙΝΟΤΙΚΗΣ ΑΓΟΡΑΣ

Κοινοτική κατανάλωση

(41) Η κοινοτική κατανάλωση καθορίστηκε με βάση το συνδυασμένο όγκο των πωλήσεων που πραγματοποίησε στην Κοινότητα ο κοινοτικός κλάδος παραγωγής, των εισαγωγών από την ΛΔΚ και των εισαγωγών από άλλες τρίτες χώρες.

Πίνακας 1 Κοινοτική κατανάλωση (βάσει του όγκου των πωλήσεων)

Toυρκία | 2 704 | 3 116 | 7 010 | 2 105 | 1 373 |

ΗΠΑ | 849 | 1 518 | 326 | 704 | 897 |

Ισραήλ | 2 417 | 2 558 | 2 714 | 3 156 | 2 725 |

Μεξικό | 703 | 781 | 627 | 856 | 755 |

Ιαπωνία | 1 949 | 1 658 | 2 081 | 627 | 455 |

Αυστραλία | 1 115 | 749 | 42 | 341 | 301 |

Νορβηγία | 459 | 198 | 72 | 117 | 149 |

Άλλες τρίτες χώρες | 56 | 1 462 | 679 | 109 | 516 |

Σύνολο | 10 252 | 12 041 | 13 550 | 8 016 | 7 172 |

Πηγή: στοιχεία Eurostat.

Πίνακας 21: Εισαγωγές στην Κοινότητα από άλλες τρίτες χώρες (μέση τιμή)

Ευρώ | 2000 | 2001 | 2002 | 2003 | ΠΕ |

Toυρκία | 128 | 147 | 154 | 169 | 195 |

ΗΠΑ | 1 475 | 509 | 1 431 | 796 | 795 |

Ισραήλ | 964 | 712 | 607 | 611 | 667 |

Μεξικό | 458 | 718 | 870 | 591 | 617 |

Ιαπωνία | 1 164 | 1 173 | 1 044 | 713 | 458 |

Αυστραλία | 609 | 495 | 466 | 407 | 431 |

Νορβηγία | 284 | 0 | 495 | 295 | 270 |

Άλλες τρίτες χώρες | 0 | 528 | 740 | 200 | 191 |

Πηγή: στοιχεία Eurostat

Πίνακας 22 Μερίδιο αγοράς των εισαγωγών στην Κοινότητα από άλλες τρίτες χώρες

Μερίδιο αγοράς των εισαγωγών στην Κοινότητα από άλλες τρίτες χώρες |2000 |2001 |2002 |2003 |ΠΕ |ΠΕ/2000 | |Ποσοστό της αγοράς |2 |2 |3 |2 |1 |-1 | |Δείκτης |100 |117 |129 |80 |73 | | |Πηγή: στοιχεία Eurostat

(71) Κατά την υπό εξέταση περίοδο, ο συνολικός όγκος των εισαγωγών οξειδίου του μαγνησίου από τρίτες χώρες άλλες από τη ΛΔΚ μειώθηκε από 10 252 τόνους το 2000 σε 7 172 τόνους κατά την ΠΕ. Για τον υπολογισμό των μεριδίων αγοράς των εισαγωγών από άλλες τρίτες χώρες, πραγματοποιήθηκε ελαφρά προσαρμογή, από την οποία εξαιρέθηκαν μερικοί τόνοι που πωλήθηκαν στην κοινοτική αγορά και τους οποίους αγόρασε όμως ένας από τους κοινοτικούς παραγωγούς από την επιχειρηματική εγκατάστασή του στην Τουρκία. Κατά την περίοδο αυτή, το μερίδιο αγοράς των εισαγωγών αυτών μειώθηκε από 2% σε 1%. Οι κυριότεροι εξαγωγείς προς την Κοινότητα ήταν η Τουρκία, το Ισραήλ, η Αυστραλία και οι ΗΠΑ.

(72) Κατά την ΠΕ, οι μέσες τιμές των εισαγωγών από άλλες τρίτες χώρες ήταν σημαντικά υψηλότερες από τις τιμές του κοινοτικού κλάδου παραγωγής. Πρέπει να σημειωθεί, ωστόσο, ότι τα στοιχεία της Eurostat με το δεκαψήφιο κωδικό Taric περιλαμβάνουν επίσης τις τιμές του συνθετικού οξειδίου του μαγνησίου που χαρακτηρίζεται από βαθμό καθαρότητας πολύ μεγαλύτερο από εκείνον του υπό εξέταση προϊόντος και, επομένως, από υψηλότερες τιμές. Παρότι δεν υπάρχουν ακριβείς πληροφορίες όσον αφορά την αναλογία μεταξύ του συνθετικού οξειδίου του μαγνησίου και του υπό εξέταση προϊόντος στην κατηγορία των προϊόντων στην οποία αναφέρονται τα στοιχεία της Eurostat με τον δεκαψήφιο κωδικό Taric, μπορεί εύλογα να θεωρηθεί ότι, κατά την ΠΕ, η γενική τιμή του οξειδίου του μαγνησίου από τις τρίτες χώρες ήταν υψηλότερη από εκείνη του κοινοτικού κλάδου παραγωγής.

Συμπέρασμα

(73) Όπως εξηγήθηκε παραπάνω, κατά την υπό εξέταση περίοδο, η κατανάλωση του υπό εξέταση προϊόντος μειώθηκε ελαφρά. Όπως και στην προηγούμενη επανεξέταση ενόψει της λήξεως ισχύος των μέτρων, θεωρείται, ωστόσο, ότι η κοινοτική κατανάλωση δεν είχε σημαντική επίδραση στην κατάσταση του κοινοτικού κλάδου παραγωγής κατά την υπό εξέταση περίοδο, όπως εξηγείται στην αιτιολογική σκέψη 42 σχετικά με την κοινοτική κατανάλωση.

(74) Από το 2000 και μετά, τα ισχύοντα μέτρα οδήγησαν εν μέρει σε ανάκαμψη του κοινοτικού κλάδου παραγωγής. Οικονομικοί παράγοντες όπως τα μερίδια αγοράς, η αποδοτικότητα, η απόδοση των επενδύσεων, οι ταμειακές ροές, η παραγωγικότητα και τα τελικά αποθέματα παρουσίασαν θετική εξέλιξη. Οι πωλήσεις του κοινοτικού κλάδου παραγωγής ήταν επικερδείς από το 2001 (0,9%) έως την ΠΕ (1,6%). Ωστόσο, λόγω της πίεσης των κινεζικών εξαγωγών, ο κοινοτικός κλάδος παραγωγής δεν ήταν σε θέση να επιτύχει ικανοποιητικό περιθώριο κέρδους, το οποίο είναι αναγκαίο για τη διασφάλιση της βιωσιμότητάς του στο μέλλον. Η αρνητική τάση της παραγωγής (-5%), της χρησιμοποίησης της παραγωγικής ικανότητας (-5%) και των πωλήσεων στην κοινοτική αγορά (-3%) συμβάδιζε σε γενικές γραμμές με τη μείωση της κατανάλωσης. Ωστόσο, τούτο ήταν εις βάρος της απασχόλησης (-20%) και των επενδύσεων (-19%). Σημειωτέον ότι οι πωλήσεις που πραγματοποίησε ένας κοινοτικός παραγωγός σε συνδεδεμένα μέρη δεν άλλαξε τη γενική κατάσταση του κοινοτικού κλάδου παραγωγής. Επομένως, μπορεί να συναχθεί το συμπέρασμα ότι, αν και βελτιώθηκε η κατάσταση του κοινοτικού κλάδου παραγωγής, ο κλάδος αυτός εξακολουθεί να είναι ευάλωτος, εξαιτίας, μεταξύ άλλων, της συνεχούς παρουσίας εισαγωγών σε τιμές ντάμπινγκ από τη ΛΔΚ. Επομένως, οι προσπάθειες του κοινοτικού κλάδου παραγωγής να βελτιώσει την ανταγωνιστικότητά του δεν επέτυχαν πλήρως τα επιδιωκόμενα αποτελέσματα.

(75) Εξάλλου, πρέπει να σημειωθεί επίσης ότι ο όγκος και το μερίδιο αγοράς των κινεζικών εισαγωγών μειώθηκαν κατά την υπό εξέταση περίοδο. Επιπλέον, διαπιστώθηκε ότι οι κινεζικές εισαγωγές δεν χαρακτηρίζονταν από τιμές χαμηλότερες από τις τιμές του κοινοτικού κλάδου παραγωγής. Υπό τις συνθήκες αυτές και, ειδικότερα, λόγω της περιορισμένης βελτίωσης της κατάστασης του κοινοτικού κλάδου παραγωγής, της μείωσης των κινεζικών εισαγωγών και του μεριδίου αγοράς, καθώς και της απουσίας τιμών χαμηλότερων των κοινοτικών, δεν μπορεί να γίνει λόγος για συνέχιση της ζημίας που προκλήθηκε από τις εισαγωγές με ντάμπινγκ. Επομένως, εξετάστηκε κατά πόσο υπάρχει κίνδυνος επανάληψης της ζημίας σε περίπτωση κατάργησης των μέτρων.

Πιθανότητα επανάληψης της ζημίας

(76) Όσον αφορά τις πιθανές επιπτώσεις στη κατάσταση του κοινοτικού κλάδο παραγωγής λόγω της λήξεως των ισχυόντων μέτρων, ελήφθησαν υπόψη διάφοροι παράγοντες, σύμφωνα με τα στοιχεία που συνοψίζονται στις ανωτέρω αιτιολογικές σκέψεις.

(77) Όπως έχει ήδη αναφερθεί, αν επιτραπεί η λήξη ισχύος των μέτρων αντιντάμπινγκ, είναι πολύ πιθανό ότι οι εισαγωγές σε τιμές ντάμπινγκ του υπό εξέταση προϊόντος από τη ΛΔΚ θα αυξηθούν σημαντικά, λαμβανομένης υπόψη της μεγάλης πλεονάζουσας παραγωγικής ικανότητας της ΛΔΚ, δεδομένου ότι η χώρα αυτή διαθέτει τα μεγαλύτερα κοιτάσματα μαγνησίτη παγκοσμίως.

(78) Από τη σύγκριση μεταξύ των εισαγωγών από τη ΛΔΚ και άλλες τρίτες χώρες στην Κοινότητα προέκυψαν σημαντικές διαφορές ως προς τις τιμές. Οι τιμές των εισαγωγών από άλλες τρίτες χώρες ήταν ιδιαίτερα υψηλές κατά την υπό εξέταση περίοδο, ενώ οι τιμές των κινεζικών εισαγωγών που πραγματοποιήθηκαν σε τιμές ντάμπινγκ, σημείωναν συνεχή πτώση. Επιπλέον, το γεγονός ότι οι τιμές των κινεζικών εξαγωγών στις υπόλοιπες μεγαλύτερες αγορές του οξειδίου του μαγνησίου ήταν κατά 38% χαμηλότερες από τις τιμές εξαγωγής στην Κοινότητα φανερώνει σαφώς ότι ο κοινοτικός κλάδος παραγωγής θα αντιμετωπίσει μεγαλύτερη πίεση από την αύξηση του όγκου των εξαγωγών του υπό εξέταση προϊόντος καταγωγής ΛΔΚ που αποτελεί αντικείμενο ντάμπινγκ, λαμβανομένου υπόψη του γεγονότος ότι οι εξαγωγές αυτές είχαν ήδη ασκήσει πιέσεις μείωσης των κοινοτικών τιμών κατά την υπό εξέταση περίοδο.

(79) Βάσει των ανωτέρω, συνάγεται το συμπέρασμα ότι αν επιτραπεί η λήξη ισχύος των μέτρων είναι πολύ πιθανό ότι θα επαναληφθεί η ζημία εις βάρος του κοινοτικού κλάδου παραγωγής.

Ζ. ΣΥΜΦΕΡΟΝ ΤΗΣ ΚΟΙΝΟΤΗΤΑΣ

Προκαταρκτικ ές παρατηρήσεις

(80) Σύμφωνα με το άρθρο 21 του βασικού κανονισμού, εξετάστηκε κατά πόσον η διατήρηση των ισχυόντων μέτρων αντιντάμπινγκ αντίκειται προς το συμφέρον της Κοινότητας στο σύνολό της. Ο προσδιορισμός του κοινοτικού συμφέροντος βασίστηκε σε εκτίμηση των συμφερόντων όλων των ενδιαφερόμενων μερών, τουτέστιν, του κοινοτικού κλάδου παραγωγής, των εισαγωγέων/εμπόρων καθώς και των χρηστών και προμηθευτών του υπό εξέταση προϊόντος.

(81) Πρέπει να υπενθυμιστεί ότι, στην προηγούμενη επανεξέταση, είχε θεωρηθεί ότι η εκ νέου επιβολή μέτρων δεν αντίκειτο προς το συμφέρον της Κοινότητας. Επιπλέον, η παρούσα έρευνα αποτελεί επίσης επανεξέταση ενόψει της λήξεως ισχύος των μέτρων και, επομένως, επιτρέπει να αναλυθεί κάθε αθέμιτη αρνητική επίπτωση των ισχυόντων μέτρων αντιντάμπινγκ για τα μέρη που αφορά η διαδικασία.

(82) Βάσει αυτών, εξετάστηκε επίσης κατά πόσον, παρά τα συμπεράσματα τα σχετικά με την πιθανότητα συνέχισης της ζημιογόνου πρακτικής ντάμπινγκ, υπάρχουν επιτακτικοί λόγοι που οδηγούν στο συμπέρασμα ότι η διατήρηση της ισχύος των μέτρων στη συγκεκριμένη περίπτωση αντίκειται προς το συμφέρον της Κοινότητας.

Συμφέροντα του κοινοτικού κλάδου παραγωγής

(83) Υπενθυμίζεται ότι, όπως έχει αποδειχθεί, υπάρχει πιθανότητα συνέχισης της πρακτικής ντάμπινγκ όσον αφορά το υπό εξέταση προϊόν καταγωγής ΛΔΚ και κίνδυνος επανάληψης της ζημίας που προκλήθηκε από τις εν λόγω εισαγωγές για τον κοινοτικό κλάδο παραγωγής. Εξάλλου, διαπιστώθηκε ότι ο κοινοτικός κλάδος παραγωγής εξακολουθεί να βρίσκεται σε ευάλωτη θέση. Η συνέχιση των μέτρων θα βοηθήσει τον κοινοτικό κλάδο παραγωγής να ανακάμψει πλήρως και να αποφύγει νέες ζημίες. Επομένως, είναι προς το συμφέρον του κοινοτικού κλάδου παραγωγής να διατηρηθούν σε ισχύ τα μέτρα κατά των εισαγωγών καταγωγής ΛΔΚ που αποτελούν αντικείμενο ντάμπινγκ.

Συμφέροντα των μη συνδεδεμένων εισαγωγέων/εμπόρων

(84) Οι υπηρεσίες της Επιτροπής έστειλαν ερωτηματολόγιο σε 23 εισαγωγείς/εμπόρους που κατονομάζονται στην καταγγελία αλλά δεν έλαβαν καμία απάντηση.

(85) Υπό τις συνθήκες αυτές, συνήχθη το συμπέρασμα ότι τα ισχύοντα μέτρα δεν επηρεάζουν σημαντικά τους εισαγωγείς ή τους εμπόρους και, επομένως, ότι η συνέχιση των μέτρων δεν πρόκειται να έχει σημαντικές επιπτώσεις στα εν λόγω μέρη. Το στοιχείο αυτό συνάδει επίσης με τα συμπεράσματα που εξήχθησαν από προηγούμενες έρευνες.

Συμφέροντα των χρηστών

(86) Οι υπηρεσίες της Επιτροπής έστειλαν ερωτηματολόγιο σε τέσσερις χρήστες, αλλά δεν έλαβαν καμία απάντηση.

(87) Δεδομένου ότι δεν εστάλησαν απαντήσεις στο ερωτηματολόγιο ούτε προσκομίστηκαν επαληθευμένα στοιχεία που δικαιολογούν τη λήξη των ισχυόντων μέτρων, όπως στην προηγούμενη έρευνα ενόψει της λήξεως ισχύος των μέτρων, συνάγεται το συμπέρασμα ότι η διατήρηση της ισχύος των δασμών δεν θα έχει σημαντικές επιπτώσεις στους χρήστες.

Η. ΣΥΜΠΕΡΑΣΜΑ

(88) Η έρευνα κατέδειξε ότι οι εξαγωγείς της ΛΔΚ εξακολούθησαν να ασκούν πρακτικές ντάμπινγκ κατά την ΠΕ. Η έρευνα κατέδειξε επίσης ότι η κοινοτική αγορά αποτελεί ιδιαίτερο πόλο έλξης για τους κινέζους εξαγωγείς, λόγω του επιπέδου των τιμών που εφαρμόζονται σε άλλες εξαγωγικές αγορές και της σημαντικής πλεονάζουσας ικανότητας της ΛΔΚ. Επομένως, αν καταργηθούν τα μέτρα, είναι πολύ πιθανό ότι θα διοχετευθούν στην κοινοτική αγορά τεράστιες ποσότητες εισαγωγών σε τιμές ντάμπινγκ.

(89) Η κατάσταση του κοινοτικού κλάδου παραγωγής, η οποία χαρακτηριζόταν από μείωση της παραγωγής, των πωλήσεων και των θέσεων εργασίας, καθώς και από ανεπαρκή κέρδη κατά την υπό εξέταση περίοδο, είναι πολύ πιθανό ότι θα επιδεινωθεί σε περίπτωση κατάργησης των μέτρων, με την αύξηση του όγκου των εισαγωγών σε τιμές ντάμπινγκ που θα αρχίσουν να εισρέουν στην κοινοτική αγορά.

(90) Όσον αφορά το συμφέρον της Κοινότητας, συνάγεται το συμπέρασμα ότι δεν υπάρχουν επιτακτικοί λόγοι κατά της επιβολής μέτρων αντιντάμπινγκ επί των εισαγωγών του υπό εξέταση προϊόντος καταγωγής ΛΔΚ.

(91) Επομένως, κρίνεται σκόπιμο να διατηρηθούν τα ισχύοντα μέτρα αντιντάμπινγκ που επιβλήθηκαν κατά των εισαγωγών οξειδίου του μαγνησίου καταγωγής ΛΔΚ.

(92) Όλα τα μέρη ενημερώθηκαν για τα ουσιώδη πραγματικά περιστατικά και το σκεπτικό, βάσει των επρόκειτο να προταθεί η διατήρηση της ισχύος των υφιστάμενων μέτρων. Επίσης, μετά την κοινοποίηση αυτή, καθορίστηκε προθεσμία εντός της οποίας τα μέρη μπορούσαν να υποβάλουν τις παρατηρήσεις τους. Η Επιτροπή δεν έλαβε παρατηρήσεις ικανές να ανατρέψουν τα ανωτέρω συμπεράσματα.

(93) Από τα ανωτέρω συνάγεται ότι, όπως προβλέπεται στο άρθρο 11 παράγραφος 2 του βασικού κανονισμού, είναι σκόπιμο να διατηρηθεί η ισχύς των μέτρων αντιντάμπινγκ που εφαρμόζονται στις εισαγωγές οξειδίου του μαγνησίου καταγωγής ΛΔΚ και τα οποία επιβλήθηκαν με τον κανονισμό (EΚ) αριθ. 1334/1999, όπως τροποποιήθηκε τελευταία με τον κανονισμό (ΕΚ) αριθ. 985/2003,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Επιβάλλεται οριστικός δασμός αντιντάμπινγκ στις εισαγωγές οξειδίου του μαγνησίου, που υπάγεται στον κωδικό ΣΟ ex 2519 90 90 (κωδικός Taric 2519 90 90*10), καταγωγής Λαϊκής Δημοκρατίας της Κίνας.

2. To ποσό του δασμού αντιντάμπινγκ:

α) συνίσταται στη διαφορά μεταξύ της ελάχιστης τιμής εισαγωγής των 112 EUR ανά τόνο και της καθαρής τιμής, ελεύθερο στα σύνορα της Κοινότητας, πριν από την επιβολή δασμού, σε όλες τις περιπτώσεις κατά τις οποίες η τελευταία αυτή τιμή :

— είναι χαμηλότερη από την ελάχιστη τιμή εισαγωγής, και

— έχει καθοριστεί βάσει τιμολογίου εκδοθέντος από εξαγωγέα εγκατεστημένο στη Λαϊκή Δημοκρατία της Κίνας απευθείας σε μη συνδεδεμένο μέρος στην Κοινότητα (πρόσθετος κωδικός Taric Α420)·

β) είναι μηδενικό, εφόσον η καθαρή τιμή, ελεύθερο στα σύνορα της Κοινότητας, πριν από την επιβολή δασμού, έχει καθοριστεί βάσει τιμολογίου εκδοθέντος από εξαγωγέα εγκατεστημένο στη Λαϊκή Δημοκρατία της Κίνας απευθείας σε μη συνδεδεμένο μέρος στην Κοινότητα, και ίσο προς ή υψηλότερο από την ελάχιστη τιμή εισαγωγής των 112 EUR ανά τόνο (πρόσθετος κωδικός Taric Α420)·

γ) ισούται με κατ'αξίαν δασμό 27,1% σε όλες τις άλλες περιπτώσεις που δεν εμπίπτουν στα ανωτέρω εδάφια α) και β) (πρόσθετος κωδικός Taric Α999).

Σε περίπτωση που ο δασμός αντιντάμπινγκ καθοριστεί σύμφωνα με το άρθρο 1 παράγραφος 2 εδάφιο α) και τα εμπορεύματα υποστούν αβαρίες πριν από τη θέση τους σε ελεύθερη κυκλοφορία και που, επομένως, η καταβληθείσα ή καταβλητέα τιμή υπολογίζεται κατ' αναλογία για τον προσδιορισμό της δασμολογητέας αξίας, σύμφωνα με το άρθρο 145 του κανονισμού (ΕΟΚ) αριθ. 2454/93 της Επιτροπής, η ελάχιστη τιμή εισαγωγής που καθορίζεται ανωτέρω μειώνεται κατά ποσοστό που αντιστοιχεί στην αναλογική κατανομή της πράγματι καταβληθείσας ή καταβλητέας τιμής. Οπότε, ο καταβλητέος δασμός είναι ίσος προς τη διαφορά μεταξύ της μειωμένης ελάχιστης τιμής εισαγωγής και της μειωμένης καθαρής τιμής, ελεύθερο στα σύνορα της Κοινότητας, πριν από τον εκτελωνισμό.

3. Εφαρμόζονται οι διατάξεις που ισχύουν για τους δασμούς, εκτός εάν ορίζεται διαφορετικά.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

[1] ΕΕ L 56 της 6.3.1996, σ. 1, όπως τροποποιήθηκε τελευταία με τον κανονισμό (ΕΚ) αριθ. 461/2004 του Συμβουλίου (ΕΕ L 77 της 13.3.2004, σ. 12)

[2] EE L 159 της 25.6.1999, σ. 1, όπως τροποποιήθηκε τελευταία με τον κανονισμό (ΕΚ) αριθ. 985/2003 (ΕΕ L 143 της 11.6.2003, σ. 1.).

[3] ΕΕ L 143 της 11.6.2003, σ. 1.

[4] ΕΕ L 145 της 17.6.1993, σ. 1.

[5] ΕΕ C 230 της 26.9.2003, σ. 2.

[6] ΕΕ C 138 της 18.5.2004, σ. 2.